Owen Huw Roberts

Clocsiwr "penigamp", athro ac actor Cymraeg o Ynys Môn oedd Owen Huw Roberts (1931 – 18 Awst 2018). Ystyrid ef yn arbenigwr ar ddawns y glocsen a hanes dawnsio gwerin yng Nghymru, ac yn llinnach enwogion fel Howell Wood, Len Roberts a Caradog Puw. Ymddangosodd ar lwyfannau Cymru gyda Chwaraewyr Garthewin, Theatr Fach Llangefni a Chwmni Theatr Cymru. 

 Gyrfa 
Wedi'i eni ym 1931, fe'i magwyd ym mhentref Llanfaelog, Ynys Môn, yn fab i Thomas a Jane Elin Roberts.

Tra'n athro ifanc yn Sir Ddinbych, daeth yn aelod o ddawnswyr Hiraethog o dan hyfforddiant Kate Davies, Bylchau.

Bu'n llwyddianus fel dawnsiwr unigol mewn sawl Eisteddfod Genedlaethol, a daeth i'r brig ym mhrif gystadlaethau dawnsio stepio ym 1960, 1962 a 1963.

Dawnsiodd mewn sawl gwlad o gwmpas y byd gan gynnwys Unol Daleithiau America, China, Spaen a Lloegr yn Neuadd Frenhinol Albert ac ym mharti arwisgiad y Tywysog Charles a gynhaliwyd yng Nglynllifon ym 1969.

Bu'n hyfforddi dawnsio gwerin yn Ysgol Bryn Elian o'r 1960au hyd yr 1980au, gan ennill sawl gwaith yn Eisteddfodau'r Urdd, y Genedlaethol ac Eisteddfod Llangollen. 
bawd|Owen Huw Roberts gyda Dawnswyr Môn
Roedd yn aelod o Gymdeithas Dawns Werin Cymru, ac wedi ymddeol, daeth yn aelod blaenllaw o Ddawnswyr Môn.

Creodd fidio a llyfryn ar y cyd ag Eiry Palfrey er mwyn trosglwyddo'r grefft i genedlaethau'r dyfodol. Nodod Eiry yn 2018 ei fod yn "glocsiwr di-ail".

Bu farw'n dawel ar 18 Awst 2018 yn Ysbyty Gwynedd, Bangor ar ol gwaeledd hir, yn 87 oed.

Cafwyd teyrnged iddo gan Gadeirydd Cymdeithas Dawns Werin Cymru, John Idris Jones yn Golwg [Awst 2018].

 Cynyrchiadau 

 Theatr 

 Hamlet (1964) - Chwaraewyr Garthewin
 Tri Chryfion Byd (1972) - Cwmni Theatr Cymru

 Ffilm a Theledu 

 Blue Peter (1973) BBC
 Cyngerdd Celtaidd (1975) HTV
 Cawl a Chân (1976) BBC
 Brad (1993) Ffilmiau'r Tŷ Gwyn (S4C)

 Oriel 

 Cyfeiriadau 

Categori:Genedigaethau 1931
Categori:Actorion teledu o Gymru
Categori:Marwolaethau 2018
Categori:Actorion o Gymru
Categori:Dawnswyr
Categori:Dawns werin yng Nghymru
Categori:Dawns werin